9 d'agost

El 9 d'agost és el dos-cents vint-i-unè dia de l'any del calendari gregorià i el dos-cents vint-i-dosè en els anys de traspàs. Queden 144 dies per finalitzar l'any.

Esdeveniments 
Països Catalans
 1713 - Barcelona: Antoni Berenguer, diputat militar de la Generalitat, aconsegueix de trencar el bloqueig naval de la ciutat al que la sotmetien els exèrcits de Felip V de Castella.
 1835 - Ripoll: Saqueig i destrucció del monestir i de tot el patrimoni històric, polític i cultural que contenia, incloent-hi les tombes dels primers comtes catalans.
 1936- Carretera de Tortosa a Barcelona: Són assassinats els polítics ampostins Joan Palau i Miralles i el seu fill Joan Palau i Mayor.
 1992 - Barcelona: Es clausuren els Jocs Olímpics de la XXV olimpíada.

Resta del món
 1757 - Lake George (Nova York) (estat de Nova York, EUA): els anglesos es rendeixen després de la batalla de Fort William Henry i posteriorment els aliats indis dels francesos els van massacrar, durant la Guerra Franco-Índia.
 1780 - Oceà Atlàntic (entre les Açores i el Cap de São Vicente: l'armada espanyola guanya la batalla del cap de Santa Maria en el context de la Guerra d'Independència dels Estats Units.
 1814 - Estats Units: El president Andrew Jackson obliga als creek a signar el Tractat de Fort Jackson després de la derrota en la Guerra Creek.
 1945 - Nagasaki (Japó): un bombarder B-29 (batejat Bock's Car) de l'exèrcit dels Estats Units llença la segona bomba atòmica (Fat Man) sobre la ciutat de Nagasaki provocant 40.000 morts i 60.000 ferits.
 1969 - Beverly Hills (EUA): La família de Charles Manson entra a la finca de Roman Polanski i assassina la seva dona Sharon Tate i 5 persones més.
 2004 - Japó: un accident a la Central Nuclear de Mihama provoca cinc morts i deu ferits.

Naixements 
Països Catalans
 1930 - 
Santa Fe de Segarra: Carme Balcells i Segalà, agent literària catalana (m. 2015).
Barcelona: Anna Ricci, mezzosoprano catalana que es dedicà al cant, la recuperació de la lírica antiga i l'ensenyament (m. 2001).
 1931 - Mataró: Genís Samper i Triedu fou un religiós escolapi i pedagog català.
 1952 - Lleida: Àngel Ros i Domingo, polític català, paer en cap de Lleida.
 1953 - Solsona: Ramon-Àngel Davins i Agnès (Pinxo), pintor.
 1980 - Vilafranca de Penedèsː Núria Cabanillas, gimnasta rítmica, tricampiona del món i medalla d'or als Jocs Olímpics de 1996.
 1982 - Mollet del Vallès: Anna Simon i Marí és una periodista i presentadora de televisió catalana.
 1984 - Barcelona: Gerard Esteva i Viladecans actualment és el president de la Unió de Federacions Esportives de Catalunya i del Comitè Olímpic Català.
 1985 - Barcelonaː Esther Morales i Fernández, nedadora catalana resident a Mallorca, medallista paralímpica.
 1990 - Valènciaː Ana Amo Ramada, futbolista valenciana.
 1992 - Palma, Mallorcaː María España Almendro, jugadora mallorquina de bàsquet.
Resta del món
 1739 - Figline Valdarno: Lorenzo Pignotti, escriptor de faules italià.
 1861 - San Franciscoː Dorothea Klumpke, astrònoma estatunidenca (m. 1942).
 1872 - Nové Mesto nad Váhom: Vilma Glücklich, activista feminista, promotora de reformes educatives i pacifista (m. 1927).
 1875 - Birmingham, Anglaterra: Albert William Ketèlbey, compositor, pianista i director d'orquestra anglès (m. 1959).
 1878 - 
Enniscorthy, comtat de Wexford, Irlandaː Eileen Gray, dissenyadora de mobles, d'interiors i arquitecta (m. 1976).
Wernigerode, Alemanya: Paul Renner, tipògraf alemany (m. 1956).
 1892 - Sirkazi (Tamil Nadu, actual Índia): Shiyali Ranganathan, bibliotecari hindú, creador de la Colon Classification i l'anàlisi de facetes en documentació (m. 1972).
 1896 - Neuchâtel, Suïssa: Jean Piaget, psicòleg experimental, filòsof i biòleg suís.
 1897 - Chillán, Regió del Bío-Bío, Xileː Marta Brunet, escriptora xilena (m. 1967).
 1899 - Nova York, Estats Units: Paul Kelly, actor estatunidenc.
 1907 - Madridː Ángeles Gasset, pedagoga i professora espanyola (m. 2005).
 1911 - Pittsburgh, Pennsilvània (EUA): William Alfred Fowler, físic nord-americà, Premi Nobel de Física de l'any 1983 (m. 1995).
 1913 - Cadisː Mercedes Formica, jurista, novel·lista i assagista espanyola que lluità pels drets de la dona a Espanya (m. 2002).
 1920 - Nova Yorkː Marjorie Hyams, música de jazz estatunidenca, vibrafonista, pianista, bateria i arranjadora musical (m. 2012).
 1927 - Westhougton, Lancashire, Anglaterra: Robert Shaw, actor, guionista i escriptor anglès.
 1933 - Saragossa: Alfons Comín, enginyer industrial, polític i publicista català (m. 1980).
 1945 - Cookham Dene, Berckshire, Anglaterraː Posy Simmonds, autora de còmics anglesa.
 1953 - Troyes (França): Jean Tirole, economista francès, Premi Nobel d'Economia de l'any 2014.
 1957 - Nova York (Estats Units): Melanie Griffith és una actriu de cinema nord-americana.
 1959 - Odessaː Maria Guleghina, cantant d'òpera (soprano) soviètica i russa, lligada al repertori operístic italià.
 1961 - Auckland, Nova Zelanda: John Key, polític neozelandès i Primer Ministre de Nova Zelanda des del 2008.
 1963 - Newarkː Whitney Houston, cantant nord-americana (m. 2012).
 1971 - Alep, Síriaː Carolin Tahhan Fachakh, monja siriana, Premi Internacional Dona Coratge 2017.
 1972 - Carolina del Príncipe, Colòmbia: Juanes, és un cantant colombià.
 1980 - Parísː Lolita Séchan, escriptora francesa, autora especialment de contes infantils i d'escenaris de còmics.

Necrològiques 
Països Catalans
 1862 - Barcelona: Lutgarda Mas i Mateu, religiosa, fundadora de les Religioses Mercedàries Missioneres.
 2010 - València (L'Horta): José María López Piñero, historiador de la ciència especialista en Història de la Medicina (n. 1933).
 2013 - Barcelonaː Carme Aguadé i Cortés, pintora catalana (n. 1920).

Resta del món
 117 - Selinunt (Cilícia): Trajà, emperador romà (n. 53).
 803 - Constantinoble: Irene (), emperadriu romana d'Orient, promotora del Concili de Nicea (n. 752).
 1516 - 's-Hertogenbosch: Hieronymus Bosch, pintor i dibuixant neerlandès.
 1912 - Salamancaː Càndida Maria de Jesús, religiosa basca, fundadora de les Filles de Jesús (n. 1845).
 1919 - Montecatini Terme, Pistoia, Itàlia: Ruggero Leoncavallo, compositor d'òpera i llibretista italià (n. 1857).
 1942 - Auschwitz: Edith Stein, filòsofa alemanya, santa i copatrona d'Europa (n. 1891).
 1955 - Nova York (EUA): Henry E. Bliss, bibliotecari, creador de la Bibliographic classification (n. 1870).
 1960 - Oyster Bay, Estat de Nova York: Evelyn Pierce, actriu cinematogràfica estatunidenca.
 1962 - Montagnola, Suïssa: Hermann Hesse, escriptor i filòsof suís, Premi Nobel de Literatura l'any 1946.
 1969:
Beverly Hills, Califòrnia: Sharon Tate, actriu i muller del director Roman Polanski.
 Bellano, Lombardia (Itàlia): Cecil Frank Powell, físic anglès, Premi Nobel de Física de l'any 1950 (n. 1903).
 1975 - Moscou, URSS: Dmitri Xostakóvitx, compositor rus (n. 1906).
 1996 - Triesteː Marisa Madieri, professora i escriptora italiana (n. 1938).
 2021 - Thousand Oaks: Patricia Hitchcock, actriu anglesa, filla de Hitchcock i d'Alma Reville.
 2023
 Quito: Fernando Villavicencio, Polític i periodista equatorià (n. 1963).
 Belgrad: Aleksandar Matanović, Jugador d'escacs serbi (n. 1930).

Festes i commemoracions 
 Dia Internacional de les Poblacions Indígenes

Santoral

Església Catòlica 
 Sants al Martirologi romà (2011): Romà l'Ostiari, màrtir (258); Nateu d'Achonry, abat (s. IV); Fedlimin de Kilmore, bisbe (s. VI); Màrtirs de Constantinoble (ca. 729); Falc de Palena, eremita (); Cándida María de Jesús, fundadora de les jesuïtines (1912); Teresa Beneta de la Creu o Edith Stein, màrtir (1942).
 Beats: Joan de Salerno, monjo (1242); Joan de Fermo, monjo (1322); Richard Bere, prevere màrtir (1537); Claude Richard, monjo màrtir (1794); Ceferino Giménez Malla, màrtir gitano; Faustino Oteiza i Florentino Felipe, màrtirs (1936); Florentino Asensio Barroso, bisbe de Barbastre, màrtir (1936); José María Garrigues Hernández, prevere màrtir (1936); Guillermo Plaza Hernández, sacerdot màrtir (1936); Rubén López Aguilar, Luis Ayala Niño, José Velázquez Peláez, Alfonso Antonio Ramírez Salazar, Gabriel Maya Gutiérrez, Ramón Ramírez Zuluaga, Luis Modesto Páez Perdono, monjos màrtirs (1936).
 Sants no presents al Martirologi: Firm i Rústic de Verona, màrtirs (ca. 290); Secundià, Marcel·lià i Verià, màrtirs (s. III-IV); Auctor de Metz, bisbe; Domicià de Châlons-sur-Marne, bisbe; Hathumar de Paderborn, bisbe (815); Maurili de Rouen, bisbe (1063).
 Beats no presents al Martirologi: Leone Bembo, bisbe (1188); Giovanni Olini, prevere (1300); John Felton, màrtir (1570); Franz Jägerstätter, laic màrtir (1943).
 Servents de Déu Miquel Serra i Sucarrats, bisbe de Sogorb i 4 companys màrtirs a la Vall d'Uixó (1936).

Església Copta 
 3 Mesori: Aprim d'Alexandria, patriarca (106); Simeó l'Estilita, eremita.

Església Ortodoxa (segons el calendari julià) 
 Se celebren els corresponents al 22 d'agost del calendari gregorià.

Església Ortodoxa (segons el calendari gregorià) 
Corresponen als sants del 27 de juliol del calendari julià.
 Sants: Pantaleó de Nicomèdia, màrtir (305); 853 Màrtirs de Tràcia; Antusa de Mantinea i companyes, abadessa (759); Climent d'Ocrida, bisbe (916), Angelar, Gorazd, Sabas i Naüm d'Ocrida, deixebles de Ciril i Metodi (s. X); Nikolai Kotxanov, foll per Crist (1392); Joasaf de Moscou, metropolità (1555); Cristòdul, màrtir (1777); Hermann d'Alaska (1837); Pulquèria de Viatka (1890); Ambròs, Plató i Pantalemó de Sarapul, màrtirs (1918); Ivan, prevere màrtir (1941); Manuel, monjo.

Església Evangèlica d'Alemanya 
 Adam Reusner, poeta (1582); Edith Stein, màrtir (1942).

Esglésies anglicanes 
 Mary Sumner, fundadora (1921).

Notes 

09